b"\n_START_ARTICLE_\nMarion Donovan\n_START_SECTION_\nMladost in \xc5\xa1olanje\n_START_PARAGRAPH_\nRodila se je leta 1917 v Fort Wayne, Indiana o\xc4\x8detu izumitelju, ki je z bratom vodil podjetje v South Bend, Indiana. O\xc4\x8de in stric sta izumila stru\xc5\xbenico za izdelavo avtomobilskih zobnikov in cevi za oro\xc5\xbeje._NEWLINE_Leta 1939 je diplomirala iz angle\xc5\xa1\xc4\x8dine na Rosemont College v Pennsylvaniji. Leta 1958 pa je na univerzi Yale diplomirala \xc5\xa1e iz arhitekture kot ena od le treh deklet._NEWLINE_Nekaj \xc4\x8dasa je delala kot urednica revij Harper's Bazaar ter Vogue. Najprej je bila poro\xc4\x8dena z Jamesom F. Donovanom, kasneje pa se je lo\xc4\x8dila in se ponovno poro\xc4\x8dila z Johnom F. Butlerjem, s katerim je imela dva otroka.\n_START_SECTION_\nIzumi\n_START_PARAGRAPH_\nKmalu po drugi svetovni vojni je Donovanova rodila h\xc4\x8derko. Pogosto menjanje plenic je povzro\xc4\x8dilo njeno nezadovoljstvo. Bomba\xc5\xbene plenice so bile za previjanje zamudne in so pogosto pu\xc5\xa1\xc4\x8dale. Umazanija na postelji in v okolici jo je spodbudila, da je s \xc5\xa1ivalnim strojem in kopalni\xc5\xa1ko zaveso se\xc5\xa1ila vodoodporno plenico. _NEWLINE_Pridobila je \xc5\xa1tiri patente za plenice ter za plasti\xc4\x8dna dr\xc5\xbeala za plenice, ki so nadomestila klasi\xc4\x8dne varnostne zaponke. Leta 1949 jeza\xc4\x8dela svoj izum precej neuspe\xc5\xa1no prodajati, dve leti kasneje pa je patent za milijon dolarjev kupila ameri\xc5\xa1ka korporacija Keko_NEWLINE_Donovanova je med leti 1951 in 1996 patentirala kar 20 izdelkov, med njimi \xc5\xa1tevilne za \xc5\xbeenske prakti\xc4\x8dne pripomo\xc4\x8dke, pa tudi paket rob\xc4\x8dkov za \xc4\x8di\xc5\xa1\xc4\x8denje obraza, aparat za papirnate brisa\xc4\x8de, kuverto in \xc5\xa1tevilne pripomo\xc4\x8dke za \xc4\x8di\xc5\xa1\xc4\x8denje zob. Leta 1985 je izumila produkt DentaLoop, zobno nitko v krogu, ki je poenostavila nitkanje.\n_START_SECTION_\nStarost in smrt\n_START_PARAGRAPH_\nMarion Donovan je umrla 4. novembra 1998, stara 81 let v bolni\xc5\xa1nici Lenox Hill Hospital na Manhattnu v New Yorku."